जयराम ठाकुर ने कहा कि पूर्व सरकार ने जाते समय 16 डिग्री कॉलेज खोले और उनके लिए मात्र 1 लाख के बजट का प्रावधान किया। इन्हीं में से एक डिग्री कॉलेज गाडागुसैन का भी है। उन्होंने इस कॉलेज को 5 करोड़ देने का ऐलान किया और इसके भवन निर्माण के लिए शीघ्र जमीन उपलब्ध करवाने को कहा। इसके साथ ही सीएम ने खौली, टपराल और थाचाधार स्कूलों को अपग्रेड करने, गाडागुसैन स्कूल में अतिरिक्त भवनों के लिए पैसा देने, गाडागुसैन में रेस्ट हाउस जबकि बगडाथाच में इंस्पेक्शन हट बनाने और सड़कों के निर्माण के लिए लाखों की राशि देने का ऐलान भी किया।